CELEX: 62021TN0080
Language: el
Date: 2021-02-05 00:00:00
Title: Υπόθεση T-80/21: Αγωγή της 5ης Φεβρουαρίου 2021 — Cargolux κατά Επιτροπής

22.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/35
            
         
      Αγωγή της 5ης Φεβρουαρίου 2021 — Cargolux κατά Επιτροπής
      (Υπόθεση T-80/21)
      (2021/C 98/40)
      Γλώσσα διαδικασίας: η αγγλική
      
         Διάδικοι
      
      
         Ενάγουσα: Cargolux Airlines International SA (Cargolux) (Sandweiler, Λουξεμβούργο) (εκπρόσωποι: G. Goeteyn και E. Aliende Rodríguez, δικηγόροι)
      
         Εναγομένη: Ευρωπαϊκή Επιτροπή
      
         Αιτήματα
      
      Η ενάγουσα ζητεί από το Γενικό Δικαστήριο:
      
                  —
               
               
                  να υποχρεώσει την Ένωση, η οποία εκπροσωπείται από την Επιτροπή, να αποκαταστήσει τη ζημία την οποία υπέστη η Cargolux λόγω της μη καταβολής από την Επιτροπή του πληρωτέου ποσού τόκων υπερημερίας και του πληρωτέου ποσού σύνθετων τόκων σύμφωνα με το άρθρο 266 ΣΛΕΕ, σε συμμόρφωση προς την απόφαση της 16ης Δεκεμβρίου 2015, Cargolux Airlines International SA κατά Επιτροπής (υπόθεση T-39/11), και επομένως να καταβάλει τα ακόλουθα ποσά, σύμφωνα με το δεύτερο εδάφιο του άρθρου 266 ΣΛΕΕ, το άρθρο 268 ΣΛΕΕ και το δεύτερο εδάφιο του άρθρου 340 ΣΛΕΕ:
                  
                              i.
                           
                           
                              ποσό ίσο προς το πληρωτέο ποσό τόκων υπερημερίας, δηλαδή τόκους επί του ποσού των 39 900 000 ευρώ με το επιτόκιο που η Ευρωπαϊκή Κεντρική Τράπεζα εφάρμοζε στις πράξεις αναχρηματοδότησης την 1η Νοεμβρίου 2010 (δηλαδή 1 %), προσαυξημένο κατά 3,5 %, για την περίοδο μεταξύ της 15ης Φεβρουαρίου 2011 και της 5ης Φεβρουαρίου 2016, δηλαδή τελικό ποσό ύψους 8 075 972,03 ευρώ ή, επικουρικώς, με το επιτόκιο που κρίνει προσήκον το Γενικό Δικαστήριο·
                           
                        
                              ii.
                           
                           
                              ποσό ίσο προς το πληρωτέο ποσό σύνθετων τόκων, δηλαδή τόκους επί του ποσού των πληρωτέων τόκων υπερημερίας για την περίοδο μεταξύ της 5ης Φεβρουαρίου 2016 και της ημερομηνίας πραγματικής καταβολής από την Επιτροπή του ζητούμενου ποσού (ή, επικουρικώς, στην περίπτωση που το Γενικό Δικαστήριο απορρίψει το αίτημα της Cargolux η τοκοφορία του πληρωτέου ποσού σύνθετων τόκων να αρχίσει να τρέχει από τις 5 Φεβρουαρίου 2016, τουλάχιστον για την περίοδο μεταξύ της ημερομηνίας υποβολής του εν λόγω αιτήματος και της ημερομηνίας πραγματικής καταβολής από την Επιτροπή του ζητούμενου ποσού), με το επιτόκιο που η Ευρωπαϊκή Κεντρική Τράπεζα εφάρμοζε στις πράξεις αναχρηματοδότησης την 1η Νοεμβρίου 2010 (δηλαδή 1 %), προσαυξημένο κατά 3,5 % (ή, επικουρικώς, με το επιτόκιο που κρίνει προσήκον το Γενικό Δικαστήριο)·
                           
                        
            
                  —
               
               
                  να καταδικάσει την Επιτροπή στο σύνολο των δικαστικών εξόδων της Cargolux.
               
            
         Λόγοι ακυρώσεως και κύρια επιχειρήματα
      
      Προς στήριξη της αγωγής της, η ενάγουσα προβάλλει έναν και μοναδικό λόγο, συνιστάμενο στο ότι η Επιτροπή ευθύνεται εξωσυμβατικά να καταβάλει στην Cargolux αποζημίωση ίση με το πληρωτέο ποσό τόκων υπερημερίας και το πληρωτέο ποσό σύνθετων τόκων, σύμφωνα με το δεύτερο εδάφιο του άρθρου 266 ΣΛΕΕ, το άρθρο 268 ΣΛΕΕ και το δεύτερο εδάφιο του άρθρου 340 ΣΛΕΕ.